## **http://tatk.elte.hu/file/honvedelmi_miniszterium_logo_2.jpg**

**VERSENYKIÍRÁS**

**Megyei Döntő**

**2018/2019. tanév**

A Magyar Honvédség és a társadalom kapcsolatának erősítésére, a honvédelmi nevelés, valamint a sport és egészséges életmód népszerűsítése érdekében a Honvédelmi Minisztérium és a Magyar Honvédség meghirdeti a Haditorna verseny megyei döntőjét.

**A verseny célja:**

* A honvédelem ügyének népszerűsítése a sport eszközeivel, a hozzá szorosan kapcsolódó értékek közvetítése.
* A fiatalok készségeinek, erkölcsi, akarati tulajdonságainak és fizikai képességeinek fejlesztése.
* Lehetőséget nyújtani a tanulóknak a honvédelemhez kapcsolódó sporttevékenységek kipróbálására, felkészültségük összemérésére.
* Kvalifikáció megszerzése az Országos Haditorna Döntőre. Megyénként az első helyezett csapatok jutnak tovább.

**A verseny ideje, helye**:

**2018. szeptember - október**

A megyei szervezők által kiírt helyszín.

**A verseny szervezője:** A Honvédelmi Minisztérium megbízásból a Magyar Honvédség Hadkiegészítő, Felkészítő és Kiképző Parancsnoksága.

**A verseny jellege:**

Csapatverseny. Csapatlétszám: 4 fő.

**A verseny résztvevői:**

* A 2018/2019. tanévben, a megye 9-12. évfolyamos (középiskolás) tanulóiból álló csapatok.
* Nincs nemek szerinti megkötés. Vegyes csapat is nevezhető, tetszőleges nemenkénti összeállítással, de a feladatoknál a vegyes csapatok nem kapnak könnyítést.
* 20 iskola nevezése fogadható be.

**Nevezés:**

* Nevezési díj nincs.
* Nevezési határidő: **2018. szeptember 10.**
* Iskolánként egy csapat nevezhető.

**Általános szabályok:**

* A versenyszerek és a pálya nemtől kortól függetlenül egységes.
* Minden csapat 4 rajtszámot kap, melyet a csapat minden tagjának viselnie kell!
* Az összetett eredmény az egyes feladatokban elért helyezések összege alapján kerül meghatározásra. Holtverseny esetén a 4x400 méteres váltó eredménye dönt.
* Az állomásokon a megjelenés (feladat megkezdése) az előre kiadott időrend alapján történik.
* Az állomásokon az előírt időre - önhibából - meg nem jelent csapatok a feladatot nem kezdhetik meg. Az adott feladatban a helyezése, utolsó helyezési számmal kerül meghatározásra. Amennyiben a késés nem önhibából ered, úgy az állomásparancsnok azt a járőr lapon rögzíti és végrehajtatja a feladatot!
* Az a csapat, mely a versenyszabályzatban leírtak ellen vét, nem hajtja végre az állomásparancsnok utasításait, szándékosan hátráltatja a versenyt, vagy a feladatokban használt technikai eszközökben kárt okoz (megrongálja) a versenyből azonnal kizárásra kerül.
* Sérülésre vonatkozó szabályok:

Ha valaki sérülés miatt nem tud végrehajtani egy feladatot, akkor az itt meghatározott módon helyettesíthető. (Kettő, vagy több sérült esetén az adott feladat nem teljesíthető)

* + Tájfutás: egy fő kétszer teljesíti a feladatot.
  + Kézigránát hajítás célba: egy fő kétszer teljesíti a feladatot.
  + Akadálypálya: a sérült helyett egy főnek minden akadályt kétszer kell leküzdenie a csapattal együtt haladva.
  + Váltófutás: egy főnek kétszer kell teljesíteni a feladatot.

**Versenyszámok, feladatok**

1. **Tájfutás:**

A csapat a legrövidebb időn belül teljesítse a kijelölt mátrix pályát.

**Végrehajtás szabályai:**

* A pálya legalább 15x15 méteres, maximum 25x25 méteres négyzet alakú.
* A csapatból az első két versenyző az indítóbíró sípszavára indul.
* A pontokat a meghatározott sorrendben kell érinteni!
* A következő versenyző a pályát már teljesítő előző versenyző kézérintésére indulhat. (1 csapatból egy időben csak 2 versenyző tartózkodhat a pályán!)
* A téves pontot érintett versenyzőnek (ha ezt észlelte), vissza kell mennie az utolsó helyes sorrendben érintett ellenőrzőpontig (bójáig) és onnan kell folytatnia a pályát!

**Értékelés:** A feladatot az a csapat nyeri, aki a szabályok betartásával, a legkevesebb hibával (1. kritérium), legrövidebb időn belül (2. kritérium) teljesíti a pályát**.** Azonos idő esetén holtverseny kerül megítélésre és a következő helyezés kimarad.

1. **Figyelés, Tájékozódás, Távbecslés:**

A csapatnak négy különböző feladatot kell végrehajtani a megadott témakörben. Tereptárgy távolságát, méretét, elhelyezkedését kell meghatározni 8 percen belül. A feladatokat eloszthatják a csapaton belül.

**Végrehajtás szabályai:**

* elektronikus távolságmérő eszközök használata nem megengedett
* szükségeszközök használhatóak pl. gyufásdoboz, vonalzó, stb.
* 100 méternél közelebb nem kerül kijelölésre cél, kivéve a lépésbecslésnél.

**Értékelés:**

* A limitidőn túl leadott eredmények nem számítanak (0 pont).
* A becsült értékek +/- 10% hibatűrésen belül 1-1 pontot érnek. Egy csapat maximum 4 pontot érhet el.
* A feladatot az a csapat nyeri, aki a szabályok betartásával, a legkevesebb hibával (legtöbb pont), a legrövidebb időn belül teljesíti a feladatot**.** Azonos idő esetén holtverseny kerül megítélésre és a következő helyezés kimarad.

1. **Kézigránát (KGR) hajítás célba:**


Elsősorban nyeles gumi, szükség estén „kukorica” kézigránát célba-dobása, váltóverseny formában. A csapat minden tagja egyenként haladjon végig a kijelölt pályán és az adott helyről dobjon 2 – 2 db kézigránátot a jelölt célterületre. A cél terület - 2x2m - piros zászlókkal, szalaggal jelölve.

Cél távolsága: 5m; 10m; 15m; 20m.

**Végrehajtás szabályai:**

* A csapatból a feladatot egyszerre 1 versenyző hajtja végre, a számára kijelölt távolságról a meghatározott módon.
* Az első dobásra találatot elért versenyzőnek a második KGR-ot NEM kell eldobnia!
* A befutó társnak meg kell kerülni a csapat mögött elhelyezett zászlót és hátulról kell a váltást végrehajtani. A lőszeresládát a kijelölt helyre teszi le, ahonnan a következő versenyző felveszi és megkezdi a feladatot.
* Az elsőre találatot ért versenyző felkapja a lőszeresládát és a váltás előtt megkerüli a célhelyet.
* A 2 dobásból célt el nem talált versenyzőnek büntető kört kell futnia (jelölt szakaszon)!
* A feladat az utolsó versenyző célba érkezésével ér véget.
* Lőszeresláda súlya a 9-12. évfolyamnak 10 kg.

**A végrehajtás leírása:**

Az első számú versenyző a megindulási helyről, az állomásparancsnok sípjelére egy lőszeres ládával végig fut a kijelölt pályán az 5m-es vonalig, ahonnan fekvő testhelyzetből (dobókézzel ellentétes kéz tenyere és a csípő a talajt érinti!) hajtja végre a célba-dobást (hajítást), majd befut a célba, ahol a 2. versenyzőt kéz érintéssel elindítja a következő feladatra. A célra 2 db gránát-dobás kísérlet lehetséges.

A további versenyzők a feladatot a még fel nem használt távolságról hajtja végre a következő módokon:

**1. versenyző fekve** 5 méterről,

**2. versenyző térdelve** (egyik térd a földön) 10 méterről,

**3. versenyző állva** 15 méterről

**4. versenyző állva** 20 méterről hajtja végre a dobásokat.

Amennyiben a versenyző a második kézigránáttal sem találja el a célt, abban az esetben egy maghatározott területen a lőszeres ládával kell feladatot végrehajtania.

**Értékelés:** A feladatot az a csapat nyeri, amelyik a szabályok betartásával a legrövidebb időn belül teljesíti a gyakorlatot. Azonos idő esetén holtverseny kerül megítélésre és a következő helyezés kimarad.

1. **LÉGFEGYVERES (LÉGPUSKA), VAGY LÉZERES LÖVÉSZET:**

A lövészet légfegyverrel, vagy lézerfegyverrel a 10 méterre elhelyezett céltáblára történik.

**Végrehajtás szabályai:**

* A csapatból a feladatot egyszerre 1 versenyző hajtja végre.
* A cél távolsága: 10 méter.
* Testhelyzet: álló, feltámasztás nélkül.
* A versenyző önállóan fegyvert tölt-, és tüzet nyit a célra (5 db léglövedék/fő).
* Egy csapat egy lőállást használ.
* Sípjelre az első versenyző előrefut a lőállásba, majd önállóan végrehajtja a lövést a célokra. (5 db lövés/fő). A végrehajtás teljesítése után a csapaton belül kézérintéssel történik a váltás.
* Egy csapatnak 8 perce van a 4x5 lövés leadására.

**Értékelés:** A versenyszámot az a csapat nyeri, amelyik a legtöbb kört lőtte.Azonos kör esetén holtverseny kerül megítélésre és a következő helyezés kimarad. A szintidőn kívüli csapatok egységesen az utolsó értékelhető helyezés utáni következő pontot kapják.

1. **Honvédelmi TOTÓ:**

A csapat válaszoljon a feltett kérdésekre.Témakör (Híres magyar történelmi személyek;  
Magyar történelem; Katonai alapismeretek).

**Végrehajtás szabálya:**

* A feladatot külső segítség igénybevétele nélkül a csapatnak önállóan kell megoldania.
* A feladat végrehajtására 12 perc áll rendelkezésre.

**Értékelés**: A feladatot az a csapat nyeri, amelyik a legtöbb helyes választ adta. Azonos pontszám esetén holtverseny kerül megítélésre és a következő helyezés kimarad.

1. **Elsősegély:**

Első feladatként egy elsősegély TOTÓ kitöltése, majd a kihúzott borítékban található elsősegély-nyújtási feladat végrehajtása, amelyek: lábtörés, kartörés, artériás vérzés, fejsérülés, gerincsérülés, stb. lehetnek.

**Végrehajtás szabályai:**

* A feladatot külső segítség igénybevétele nélkül a csapatnak önállóan kell megoldania.
* A 14 kérdésből álló Elsősegély témakörű TOTÓ kitöltése szintidőn belül (3 perc). Max **14 pont** szerezhető.
* A csapatparancsnok kihúz egy feladatot (sérülés típust) tartalmazó borítékot.
* A sérülés ellátását pontosan, meghatározott szintidőn belül (5 perc) kell végrehajtani. A hibátlan végrehajtás **10 pontot** ér. A feladatot ellenőrző állomásparancsnok a végrehajtás során folyamatosan pontozza az értékelő lapon a végrehajtás szakszerűségét, műveleti sorrendjét. Minden helytelenül végrehajtott mozzanat, kihagyott művelet egy pont levonást eredményez. A be nem fejezett, vagy szintidőn túli végrehajtás 0 pontot ér.

**Értékelés:** A feladatot az a csapat nyeri, akinek a TOTÓ és az elsősegélynyújtás pontjainak összege a legtöbb**.** Azonos pont esetén holtverseny kerül megítélésre és a következő helyezés kimarad.

1. **Akadálypálya:**

A csapatnak egy előre kijelölt és felépített, természetes és mesterséges akadályokból álló pályát kell leküzdeni (teljesítenie) időre. A csapattagok egymásnak segíthetnek!

**Értékelés:** Az a csapat nyer, amelyik rövidebb idő alatt teljesíti a pályát. Időmérés a csapat utolsó tagjának célba érkezésekor áll le. Azonos idő esetén holtverseny kerül megítélésre és a következő helyezési szám kimarad.

1. **Fegyveres váltófutás:**

A csapat a váltófutás szabályai szerint futja le a váltófutás távját a lehető legrövidebb időn belül. A váltóbotot a gyakorló gépkarabély helyettesíti. A fegyver hordmódja nincs meghatározva.

**Végrehajtás szabályai:**

* Versenytáv: 4x400m.
* A feladatot sportöltözetben kel végrehajtani.
* Az 1. futamban rajtolnak az 1-5 rajtszámot viselő csapatok.
* A 2. futamban rajtolnak a 6-10 rajtszámot viselő csapatok.
* A 3. futamban rajtolnak a 11-15 rajtszámot viselő csapatok.
* A 4. futamban rajtol a 16-rajtszámot viselő csapatok.
* A csapattárs a gyakorló gépkarabély átadásával indul a következő távra. A csapatból minden tag csak egyszer futhat - kivétel sérülés esetén. A stopper az utolsó versenyző célba érkezésekor áll meg.
* **Szöges cipő használata** **TILOS**!

**Értékelés:** A feladatot az a csapat nyeri, amelyik a legrövidebb idő alatt teljesíti a pályát!

**Egyebek:**

* A szervezők a versenykiírással és programmal kapcsolatos változtatás jogát fenntartják a verseny napjáig, és a helyszínen végrehajtásra kerülő technikai értekezletig!
* **Öltözet:** A versenyzéshez az évszaknak és az időjárásnak megfelelő **sportöltözet** ajánlott!
* **Díjazás:** I - III. helyezett csapat minden tagja érem díjazásban részesül;
* **Étkezés:** Csapatonként négy fő versenyző + 1 fő kísérő részére térítésmentesen étkezést (ebéd) biztosít a rendező szervezet.

**A szervezőbizottság nevében jó felkészülést és versenyzést kívánunk!**

**NYILATKOZAT**

*„Honvédelmi versenyen való részvételről”*

**Alulírott**

név: születési hely és idő:

anyja neve: e-mail cím:

lakóhely: telefon:

évfolyam: iskola neve:

mint *Versenyző* jelentkezem a *Magyar Honvédség (a továbbiakban: Szervező)* által szervezett

„*Megyei Haditorna Verseny*”-re.

Alulírott\*

név: születési név:

születési hely és idő: anyja neve:

személyi igazolvány száma: lakóhely:

*(a továbbiakban: Nyilatkozó)*

***(\* csak akkor töltendő ki, ha a Versenyző nem töltötte be 18. életévét!)***

**mint a fent megnevezett Versenyző** gyermek szülője/törvényes képviselője ezúton engedélyezem, hogy a *„Országos Haditorna Verseny*”-re (a továbbiakban: Verseny) jelentkezzen, és azon részt vegyen.

1. *Nyilatkozó,* vagy a 18. életévét betöltött *Versenyző* minden befolyástól mentesen kijelenti, hogy a versenyszabályzatot teljes terjedelmében megismerte, azt kifejezetten elfogadja.
2. *Nyilatkozó* vagy a 18. életévét betöltött *Versenyző* tudomásul veszi, hogy a jelentkezés során köteles valós adatokat megadni, továbbá az ezekben bekövetkezett változást köteles *Szervező* részére bejelenteni.
3. *Nyilatkozó* vagy a 18. életévét betöltött *Versenyző* tudomásul veszi, hogy a Versenyen kép- és hangfelvétel készülhet, ezek megjelenése esetén személyiségi, jogok tekintetében a *Szervezővel* szemben anyagi vagy egyéb jogi igényt nem támaszt.
4. *Nyilatkozó* vagy a 18. életévét betöltött *Versenyző* tudomásul veszi, hogy a rendezvényen való részvétel feltétele a *Szervező* által meghatározott szabályok betartása, és az eszközök rendeltetésszerű használata.
5. *Nyilatkozó* vagy a 18. életévét betöltött *Versenyző* tudomásul veszi, hogy a *Szervező* a rendezvényen jelen lévő eszközök használatával, valamint a rendezvényre vonatkozó balesetvédelmi- és rendszabályokkal kapcsolatban a helyszínen tájékoztatásra kerül.
6. *Nyilatkozó* vagy a 18. életévét betöltött *Versenyző* tudomásul veszi, hogy a rendezvényenokozott kárért felelősség terheli.
7. *Nyilatkozó* vagy a 18. életévét betöltött *Versenyző* tudomásul veszi, hogy a versenyen bekövetkezett bárminemű egészségkárosodásért *a Szervezőt* felelősség nem terheli.
8. *Nyilatkozó* vagy a 18. életévét betöltött *Versenyző* kijelenti, hogy a *Versenyző* Versenyen való részvételhez szükséges egészségi állapota megfelelő.

18. életévét betöltött Versenyző aláírása

**vagy**

szülő / törvényes képviselő aláírása

Az Adatvédelmi Tájékoztató jelen nyilatkozat elválaszthatatlan részét képezi, melynek ismeretében, hozzájárulok ahhoz, hogy a fent megjelölt személyes adataimat1 (és 16 év alatti gyermekem személyes adatait) az MH Katonai Igazgatási és Központi Nyilvántartó Parancsnokság kezelje.2

Kelt.:

szülő / törvényes képviselő /*(Nyilatkozó)* 16. életévét betöltött kiskorú /*(Versenyző)*

**ADATVÉDELMI TÁJÉKOZTATÓ**

***Az információs önrendelkezési jogról és az információszabadságról szóló 2011. évi CXII. törvény* (a továbbiakban: Infotv.) 20.§ -ában foglaltak alapján *Szervező* az alábbi tájékoztatást adja:**

A *„Honvédelmi versenyen való részvételről”* szóló nyilatkozatban megadott adatok kezelése a *Nyilatkozó* /Versenyző önkéntes hozzájárulásával történik.

A haditorna keretében megrendezésre kerülő megyei versenyek lebonyolítása céljából a *„Honvédelmi versenyen való részvételről” szóló nyilatkozatban* megadott adatok kezelését az MH Katonai Igazgatási és Központi Nyilvántartó Parancsnokság területileg illetékes katonai igazgatási szervei végzik.

Az adatkezelés célja a *Versenyző, valamint a Nyilatkozó* azonosítása, a versenyen való részvételének biztosítása; a nyeremény átadása, az eseményről és a nyereményátadásról szóló média-beszámoló keretében hang- és képfelvételek készítése, a nyertes adatainak (neve, évfolyama, iskolája azonosítókkal) a [www.hadkiegeszités.hu](http://www.hadkiegeszités.hu/), www.kadetprogram.hu és a [www.honvedelem.hu](http://www.honvedelem.hu/) honlapokon megjelenítése, a versennyel illetve az adatkezeléssel kapcsolatos panaszkezelés, a résztvevő tájékoztatása, statisztikai célú kimutatás elkészítése, továbbá a versenyt követően a *Versenyző* katonai toborzási információkkal, valamint honvédelemről ésönkéntes tartalékos rendszerről szóló tájékoztatóval történő ellátása.

*Szervező* a *„Honvédelmi versenyen való részvételéről”* nyilatkozatban szereplő személyes adatokat – a *Versenyző* nevének és e-mail címének kivételével – a *Nyilatkozó/Versenyző* hozzájárulásának visszavonásáig, de legfeljebb a verseny lebonyolítását követő egy évig kezeli, majd ezt követően törli. Az MH KIKNYP a *Versenyző* nevét és e-mail címét a későbbi toborzási, honvédelemről és az önkéntes tartalékos rendszerről szóló tájékoztatás érdekében tárolja és kezeli. *Nyilatkozó/Versenyző* a *Versenyző* nevének, valamint e-mail címének kezelésére vonatkozó hozzájárulását – nyilatkozatban – bármikor visszavonhatja. Az adatkezelés időtartama alatt az adatkezeléssel érintett adatokba betekintést az MH KIKNYP-nek a Versenyt lebonyolítását végrehajtó állománya nyerhet.

*Szervező* a tudomására jutott személyes adatokat szigorúan bizalmasan kezeli, azokat harmadik fél tudomására a *Nyilatkozó/Versenyző* hozzájárulása nélkül nem hozza, egyéb, törvényben vagy jelen tájékoztatóban meg nem határozott célra nem használja fel.

*Nyilatkozó / Versenyző* az adatkezelés teljes időtartama alatt élhet Info.tv-ben biztosított jogával (tájékoztatásához, helyesbítéséhez, törléséhez, zárolásához, tiltakozásához, való jog), továbbá jogsérelem esetén bírósághoz fordulhat (a lakóhely vagy tartózkodási hely szerinti törvényszékhez), valamint a Nemzeti Adatvédelmi és Információszabadság Hatóságnál bejelentéssel élhet.